ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670024919

ขอให้ตรวจสอบการเรียกเก็บเงินค่าขยะมูลฝอย ของสำนักงานเขตสายไหม กรุงเทพมหานคร ให้แก่ผู้ร้อง .... หมายเลขโทรศัพท์ ..... หมายเลขบัตรประจำตัวประชาชน .....ที่อยู่ปัจจุบันและที่อยู่ตามสำเนาทะเบียนบ้าน บ้านเลขที่ ... อาคารพาณิชย์เคหะออเงิน สุขาภิบาล 5 ซอย 66 แขวงออเงิน เขตสายไหม กรุงเทพมหานคร เนื่องจากวันที่ 20 มิถุนายน 2567 เวลาประมาณ 10.50 น. มีเจ้าหน้าที่คนที่ 1 เพศชาย (ไม่ทราบชื่อและนามสกุล) ผู้ร้องแจ้งว่าแต่งตัวไปรเวท ไม่ได้ใส่เครื่องแบบของสำนักงานให้เรียบร้อย ใส่เพียงเสื้อแขนยาวสีน้ำตาลเท่านั้น เข้ามาเรียกเก็บเงินค่าขยะมูลฝอย ระยะเวลาตั้งแต่วันที่ 1 มกราคม 2565 - ปัจจุบันวันที่ 20 มิถุนายน 2567 จำนวนเงิน 600 บาท (หกร้อยบาทถ้วน) พร้อมทั้งได้มีการยื่นใบเสร็จสีขาวให้แก่ผู้ร้องและภรรยา ดังนั้นผู้ร้องและภรรยาจึงเกิดความสงสัย เนื่องจากตลอดระยะเวลาที่ผ่านมาตั้งแต่ วันที่ 1 มกราคม 2565 - ปัจจุบันวันที่ 20 มิถุนายน 2567 ผู้ร้องและภรรยาได้จ่ายเงินค่าขยะมูลฝอย เป็นประจำ กับเจ้าหน้าที่คนที่ 2 เพศชาย (ไม่ทราบชื่อและนามสกุล) เป็นเจ้าหน้าที่ที่เดินเก็บเงินค่าขยะมูลฝอยหน้าบ้าน โดยมีวิธีการเก็บเงินฯ คือ 2 เดือน จะเข้ามาเก็บ 1 ครั้ง , 4 เดือน จะเข้ามาเก็บ 1 ครั้ง , บางครั้ง 6 เดือนจะเข้ามาเก็บ 1 ครั้ง เหตุเพราะช่วงเวลาเจ้าหน้าที่คนที่ 2 เข้ามานั้นไม่พบกับผู้ร้องและภรรยา จึงมีการทบยอดไปในเดือนถัดไป แต่เมื่อพบกับผู้ร้องและภรรยาก็จะดำเนินการจ่ายเงินค่าขยะมูลฝอย ครั้งละ 100-200 บาท (หนึ่งร้อยถึงสองร้อยบาทถ้วน) เมื่อมีการจ่ายเงินค่าขยะมูลฝอยแล้ว เจ้าหน้าที่คนที่ 2 ก็จะทำการจดบันทึกบ้านเลขที่ลงบนสมุดสีน้ำตาล ว่าบ้านเลขที่นี้ได้จ่ายเงินค่าขยะมูลฝอยตั้งแต่เดือนใดถึงเดือนใด พร้อมกับยื่นใบเสร็จสีเหลือง ให้แก่ผู้ชำระค่าขยะมูลฝอย ซึ่งเจ้าหน้าที่คนที่ 2 จะแต่งตัวลักษณะ ใส่เสื้อเสื้อยืดสีขาวด้านใน และเสื้อคลุมสีน้ำตาลแขนยาว เปิดอก ไม่ติดกระดุม และบางครั้งเจ้าหน้าที่คนที่ 2 ก็ได้พูดคุยทักทายกับภรรยาของผู้ร้องว่า "ไม่เจอกันนานเลยนะ" เป็นในเชิงทักทายภรรยาของผู้ร้อง จนถึงปัจจุบันเจ้าหน้าที่คนที่ 1 ก็ได้เข้ามาเก็บเงินค่าขยะมูลฝอย ซึ่งผู้ร้องและภรรยาก็ได้พยายามที่จะอธิบายเรื่องราวการจ่ายเงินค่าขยะมูลฝอยที่ผ่านมาให้เจ้าหน้าที่คนที่ 1 ทราบ หากแต่เจ้าหน้าที่ไม่รับฟังเหตุผล และแจ้งกับผู้ร้องและภรรยาว่า "ทุกครั้งก็จะนำใบสีขาวมาแนบไว้บริเวณประตูกระจกบานเลื่อน เพื่อแจ้งให้เจ้าของบ้านทราบและดำเนินการจ่ายเงินค่าขยะมูลฝอย ผู้ร้องจึงแจ้งว่า "หากแนบใบสีขาวไว้ก็จะเห็น แต่ทุกครั้งไม่เห็น" และต่อมาก็ได้มีการถกเถียงกันเกิดขึ้น เจ้าหน้าที่คนที่ 2 จึงแจ้งว่า "มีอะไรให้ติดต่อแต่ คุณอัญชัน (เพียงกล่าวถึงเท่านั้น) เจ้าหน้าที่สำนักงานเขตสายไหม" โดยภรรยาของผู้ร้องก็ได้สอบถามว่า "มีเบอร์โทรติดต่อไหม" เจ้าหน้าที่คนที่ 1 ก็ได้ให้หมายเลขโทรศัพท์ จากนั้นแล้วก็เดินจากไป ต่อมาผู้ร้องก็ได้ติดต่อไปยังสำนักงานเขตสายไหม (ไม่ทราบแน่ชัดว่าเป็น ฝ่ายรักษาความสะอาด หรือ จัดเก็บรายได้) ผ่านหมายเลขที่ขึ้นต้นด้วย 02 (ไม่สามารถจดจำหมายเลขโทรศัพท์ได้) พบเป็นเจ้าหน้าที่คนที่ 3 เพศหญิง (ไม่ทราบชื่อ-นามสกุล) ก็ได้แจ้งว่า "จะไปหาต้นขั้วใบเสร็จสีเหลือง แล้วจะติดต่อกลับหาผู้ร้อง" ผู้ร้องก็ได้ให้หมายเลขโทรศัพท์เพื่อใช้ในการติดต่อไว้ แต่ก็ยังไม่มีการติดต่อกลับแต่อย่างใด จากกรณีดังกล่าวผู้ร้องเห็นว่าเป็นการเรียบเก็บเงินค่าขยะมูลฝอยอย่างไม่เป็นธรรม ทั้งที่ผู้ร้องก็เคยเกิดเหตุการณ์บ้านไฟไหม้ และไม่อยู่บ้านเป็นจำนวน 9 เดือน แต่ก็ยังคงเอาเดือนดังกล่าวที่ผู้ร้องไม่ได้ใช้งานมาคิดร่วมด้วย จึงประสงค์ให้หน่วยงานที่เกี่ยวข้องตรวจสอบการเรียกเก็บเงินค่าขยะมูลฝอย ของสำนักงานเขตสายไหม กรุงเทพมหานคร ให้แก่ผู้ร้อง เพื่อบรรเทาความเดือดร้อนให้แก่ผู้ร้องต่อไป (ผู้ร้องประสงค์ให้เปิดเผย ชื่อ-นามสกุล และหมายเลขโทรศัพท์)//(แจ้งข้อมูลเพิ่มเติม 20/06/2567) ผู้ร้องแจ้งข้อมูลเพิ่มเติม โดยผู้ร้องแจ้งว่าวันที่ 20 มิถุนายน 2567 (ไม่ระบุเวลาที่แน่ชัด) มีเจ้าหน้าที่ของสำนักงานเขตฯ ติดต่อกลับหาภรรยาผู้ร้องผ่านทางโทรศัพท์ (ไม่ระบุรายละเอียดของเจ้าหน้าที่) แจ้งว่าอาจจะเป็นพนักงานรถขยะ หรืออาจจะเป็นมิจฉาชีพ ที่ทำการเรียกเก็บเงิน จากกรณีดังกล่าวผู้ร้องมีความสงสัยว่าเป็นหน้าที่ของเจ้าหน้าที่ฝ่ายใดเป็นผู้เรียกเก็บเงิน จึงประสงค์ให้หน่วยงานที่เกี่ยวข้องทำการตรวจสอบ และให้หน่วยงานเกี่ยวข้องปรับเปลี่ยนการแต่งกายของเจ้าหน้าที่จัดเก็บเงิน โดยให้มีการแต่งกายตามแบบข้าราชการและมีบัตรแสดงตนทุกครั้ง

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata